

|  |
| --- |
| هزارگی Hazaragi | رسیدگی به استفاده بیش از حد مواد افیونی (Opioid)مرحلای زیر ره بلده پیچکاری naloxone ampoule انجام بیدید |

#### **مرحله 1 ایمنی**

نفر و جای شی ره بلده هر چزی ناامن چک کید.

#### **مرحله دو استفاده بیش ازحد افیون؟ متوجه علائم باشید**

* جواب نه میدیه
* سیاگی چیم شی شور نه موخره
* نفس کشیدون غیر معمولی - نفس کشیدون آهسته و کمزور یا خُرخُر مونه؟
* پوست رنگ پریده یا یخ، لبا و سر انگشتا به رنگ آبی یا خاکی تبدیل شده

#### مرحله 3 به سه صفر (000) زنگ ده اید

مه فکر نوم ای یک استفاده بیش از حد استه

#### مرحله 4 نفر ره قد بغل شی خواو بی دید

نفر ره به حالت خوب شدو قرار بی دید.

#### مرحله 5 سیزو ره د بمبه پیچکاری وصل کید

#### مرحله 6 بوتل پیچکاری ره چرخ بی دید

 بوتل پیچکاری ره چرخ بی دید یا فشار یا ضربه دید که مایع د پایین شی بایه.

#### مرحله 7 بوتل پیچکاری ره بیگرید

قد یک دست از خود بوتل پیچکاری بیگرید و قد دیگه دست سرکوله شی ره فشار بی دید.

#### مرحله 8 بوتل پیچکاری ره کنده کید

سرکوله بوتل پیچکاری ره دورتر از خود خو کنده کید.

از دستمال کاغذی یا سرپوش قلم بلده کمتر کیدون خطر اوگار شدو استفاده کید.

#### مرحله 9 naloxone ره د بین بمبه پیچکاری کش کید

بوتل پیچکاری یک دوز کامل naloxone ره جای مونه.

#### مرحله 10 سیزو ره د جای شی قرار بی دید

سیزو ره د قسمت بیرونی ران یا قسمت بالایی دست داخل کید.

#### مرحله 11 یک دوز از naloxone ره بی دید

دوز کامل naloxone ره تزریق کید. د صورت ضرورت می تنید از بله کالای شی تزریق کنید.

#### مرحله 12 آیا نفر (آونا) نفس میکشه؟

اگه نه میکشه، اگه موفامید از *نفس ددو بلده نجات* استفاده کید - نفر ره قد پشت شی خاو بی دید و 2 نفس بی دید.

#### مرحله 13 خوب شدو (Recovery)

نفر ره به حالت خوب شدو قرار بی دید.

تا امبولانس نمده پیش شی بی شید.

#### مرحله 14 د صورت نیاز دوز ره تکرار کید

اگه تاثیر نکد، هر 2 تا 3 دقه یک دوز بلده شی دده بورید تاکه نفر خوبتر شونه یا امبولانس بیرسه.

**از naloxone بلده برعکس کیدون مصرف بیش از حد (مواد افیونی (مانند هروئین، مورفین، متادون، اکسی کدون، افیونای تجویزی، fentanyl) استفاده کنید. از 2 تا 5 دقه ره وقت میگره تاکه تاثیر شی شروع شونه و از 30 تا 90 دقه ره دوام مونه.**

|  |
| --- |
| بلده دریافت ازی سند به یک قالب دیگه به نشانی <aod.enquiries@health.vic.gov.au> ایمیل کید اجازه دده شده و نشر شده توسط دولت ویکتوریا، Treasury Place, Melbourne1 .© ایالت ویکتوریا، استرالیا، وزارت صحت، نومبر 2023.ISBN 978-1-76131-461-2 (pdf/online/MS word). قابل دسترسی به <www.health.vic.gov.au/aod-treatment-services/victorias-take-home-naloxone-program> |